Mekonnen Gebremedhin

Mekonnen Gebremedhin (født 1988) er en etiopisk mellomdistanseløper, som spesialiserer seg på 1500 meter.

 Karriere 
Han deltok på 800 meter i ungdoms-VM i 2003, der han ble slått ut i kvalifiseringsheatet, og junior-VM 2006 der han ble slått ut i semifinalen. 

I 2007 deltok han i sitt første VM for senior, da han løp 1500 meter i VM i friidrett 2007 i Osaka. Han gikk videre til semifinalen med 3.41,43 i kvalifiseringsheatet, men gikk ikke videre til finalen. 

I VM i friidrett innendørs 2008 løp han også 1500 meter. Han vant sitt kvalifiseringsheat, med tiden 3.37,16, og gikk til finalen. Han endte på 6.-plass, mens landsmannen Deresse Mekonnen vant gull. Det gikk ikke like bra i VM i friidrett 2009, da han ble slått ut i kvalifiseringsheatet. Deresse Mekonnen vant sølv denne gangen, bak Yusuf Saad Kamel. Gebremedhin deltok også i Bislett Games, og vant gull på en mile med ny etiopisk rekord på 3.48,95.IAAF - Bislett Games Oslo (Bislett) (NOR) - Friday, Jul 03, 2009 - One Mile - M , besøkt 22. juli 2011.Great Ethiopian Run - Mekonnen smashes national mile record, Bekele keeps jackpot dream alive in Oslo , besøkt 22. juli 2011.

I 2010 fikk han flere gode plasseringer. I VM i friidrett innendørs 2010 kom han på 4.-plass, kun et tidels sekund bak Haron Keitany som tok bronsen. I Verdenscupen i friidrett 2010 i Split fikk han sølv, bak Amine Laâlou. I juli vant han bronse på 1500 meter i Afrikamesterskapet i friidrett 2010 i Nairobi i Kenya.

I Bislett Games 2011 fikk han tredjeplass på en mile, med 3.51,30.Bislett Games 2011 – ExxonMobil Dream Mile , besøkt 22. juli 2011.

Han fikk bronse på 1500 meter i VM i friidrett innendørs 2012 i Istanbul, bak Abdalaati Iguider og Ilham Tanui Özbilen. 

 Referanser 

 Eksterne lenker 

 The-Sports.org – Mekonnen Gebremedhin

Kategori:Personer fra Addis Abeba
Kategori:Etiopiske mellomdistanseløpere
Kategori:Deltakere for Etiopia under VM i friidrett innendørs 2008
Kategori:Deltakere for Etiopia under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Etiopia under Stafett-VM i friidrett 2014
Kategori:Deltakere for Etiopia under Afrikalekene 2015
Kategori:Friidrettsutøvere under Afrikalekene 2015
Kategori:Deltakere under VM i friidrett 2015
Kategori:Deltakere for Etiopia under Sommer-OL 2016
Kategori:Friidrettsutøvere under Sommer-OL 2016